Diari Oficial de la Generalitat Valenciana


Sumari del DOGV 402, del 09-07-1986 (1986/806703)

ORDRE de 24 de juny de 1986, de la Conselleria de Treball i Seguretat Social, per la qual s'estableix la creació del Directori o Cens de Cooperatives Valencianes.
------------------------------------------------------------------------------------------------------------------------------------------------------------------

### Dades del document

Número de DOGV
:   402

Data del DOGV
:   09-07-1986

Secció del DOGV
:   ALTRES DISPOSICIONS

Número del document
:   1986/806703


Data del document
:   24-06-1986

Organisme emissor
:   Conselleria de Treball i Seguretat Social

Tipus de document
:   Ordre

Ordre de 24 de juny de 1986, de la Conselleria de Treball i Seguretat Social, per la qual s'estableix la creació del Directori o Cens de Cooperatives Valencianes.  
En compliment de la Disposició final Segona, apartat 3, de la Llei 11/1985, de 2S d'octubre, de Cooperatives de la Comunitat Valenciana, totes les Cooperatives domiciliades en la Comunitat Valenciana que tinguen a llurs socis domiciliats en aquesta i per tant realitzen llur activitat cooperativitzada exclusivament al seu territori, hauran de complir les normes que estableix aquesta Ordre, amb independència de si han complit o no fins la data en l'obligació d'adaptar llurs Estatuts Socials al que disposa l'esmentada Llei, en els termes previstos en la Disposició Final Tercera   
Aquesta Ordre té com a finalitat la creació del Directori o Cens de les Cooperatives Valencianes, per a les necessitats que es plantegen de manera immediata, sobretot a fi de permetre l'organització del Moviment Cooperatiu Valencià, tenint la base sobre la qual s'haurà de qualificar la representativitat de les Unions i Federacions, i poder, per tant, fer possible la constitució de la Confederació de Cooperatives Valencianes. Tot açò d'acord amb la norma abans esmentada.   
En atenció d'aquests motius, i fent ús de les facultats que em confereix la Llei S/83, de 30 de desembre, de Govern Valencià i el Decret 192/8S, de 9 de desembre, del Consell de la Generalitat Valenciana,   
ORDENE:  
Article primer  
Es crea el Directori o Cens de Cooperatives de la Comunitat Valenciana, sota la dependència del Registre de Cooperatives de la Comunitat Valenciana de la Direcció General d'Ocupació i Cooperació a fi d'iniciar el procés associatiu que disposa la Disposició Final Segona, apartat 3r, de la Llei 11/1985, de 25 d'octubre, de la Generalitat Valenciana.   
Article segon  
En el Directori o Cens de Cooperatives de la Comunitat Valenciana s'hauran d'inscriure totes les Cooperatives que, de manera efectiva i real, desenvolupen l'activitat cooperativitzada amb llurs socis en el territori de la Comunitat Valenciana   
Article tercer  
Per al compliment d'aquesta obligació, les cooperatives esmentades en l'article anterior, hauran de remetre a la Direcció General d'Ocupació i Cooperació, a través de les Direccions Territorials de Treball per a llur compulsa amb les dades existents en el respectiu Registre, en el termini de quaranta-cinc dies a comptar des de la data de publicació d'aquesta Ordre, la documentació següent:   
1. Instància sol·licitant la inscripció en el Directori o Cens, segons el model de l'Annex I d'aquesta Ordre.   
2. Fitxa estadística segons el model de l'Annex II que s'acompanya a aquesta Ordre, degudament complimentada.   
3. Balanç del darrer exercici aprovat.   
Article quart  
En el termini dels trenta dies següents al que s'estableix en l'anterior article, la Direcció General d'Ocupació i Cooperació confeccionarà el Directori o Cens de Cooperatives de la Comunitat Valenciana, relacionant aquestes per sectors i àmbit geogràfic al que pertanyen, i farà que es publique al Diari Oficial de la Generalitat Valenciana.   
Les Cooperatives que no aparegueren reflectides en el Directori o Cens de Cooperatives de la Comunitat Valenciana podran reclamar davant la pròpia Direcció General d'Ocupació i Cooperació contra la no inclusió en aquest Cens en el termini de deu dies a partir de la publicació d'aquest al Diari Oficial de la Generalitat Valenciana.   
Article cinqué  
La inclusió en el Cens de Cooperatives regulat en aquesta Norma determinarà:   
a) El dret a la participació en el procés associatiu i electoral del Moviment Cooperatiu Valencià.   
b) La qualificació com a Entitat més representativa d'acord amb el que estableix la Llei 11/1985, de 25 d'octubre, de Cooperatives de la Comunitat Valenciana.   
c) El dret a la participació en el procés constitutiu de la Confederació de Cooperatives Valencianes de les Federacions i Unions Intersectorials d?àmbit provincial que reunesquen com a mínim. el 25% de les Cooperatives dels sectors integrats en cada Unió, que no formen part de cap Federació.   
Article sisé  
La Direcció General d'Ocupació i Cooperació facilitarà el Cens de Cooperatives de la Comunitat Valenciana i la documentació complementària que fas necessària a qui, tenint capacitat legal d'acord amb la Llei 11/1985, de 25 d?octubre, anassen a promoure la constitució d'Unions o Federacions de Cooperatives.   
Article seté  
Una vegada s'haguessen constituït si més no dues Federacions de Cooperatives, la Conselleria de Treball i Seguretat Social convocarà una reunió dels Presidents d'aquestes Entitats perquè decidesquen la constitució de la Confederació de Cooperatives Valencianes elaborant-ne i aprovant-ne els Estatuts i atorgant l'escriptura pública de constitució.   
DISPOSICIO TRANSITORIA  
1. Les Unions de Cooperatives existents en la Comunitat Valenciana creades a l'empara de la legislació vigent amb anterioritat a la Llei 11/1985, de 25 d'octubre, de Cooperatives Valencianes, hauran de fer l'adaptació a les normes d'aquesta Llei reguladores del Moviment Cooperatiu, a fi de poder participar en el procés associatiu i doctoral, sense perjudici que la Cooperatives integrades en aquestes Unions, donen compliment al que preveu aquesta norma.   
2. Les Unions i Federacions constituïdes a l'empara de la Llei 11/1985, de 25 d'octubre, i amb anterioritat a la publicació d'aquesta Norma, conservaran la qualificació que se'ls concedí a l'hora de llur inscripció en d Registre de Cooperatives, per bé que les Entitats que hi estiguen integrades hauran de donar compliment al que preveu aquesta Norma.   
DISPOSICIONS FINALS  
Primera  
La Direcció General d'Ocupació i Cooperació és facultada per aclarir i resoldre les qüestions que sorgesquen en l'aplicació d'aquesta Norma.   
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.   
València, 24 de juny de 1986.   
El conseller de Treball i Seguretat Social,  
MIQUEL DOMENECH PASTOR  
ANNEX I  
Il·lm. Sr.:  
 , com a President de l'Entitat  
(1) ,  
domiciliat a ,  
inscrit en el Registre de Cooperatives amb el número, , davant vós compareix i exposa:  
Que als efectes previstos en l'Ordre de data 24 de juny de 1986, de la Conselleria de Treball i Seguretat Social on s'estableix el Cens de Cooperatives Valencianes manifesta:   
1. Que la Cooperativa per mi representada val adaptar els Estatuts a la Llei 11/1985, de 25 d'octubre, de la Generalitat Valenciana.(2)   
2. Que aquesta Cooperativa continua exercint l'activitat econòmica i social, consistent en   
3. Que s'adjunta Balanç del darrer exercici aprovat.   
I en atenció d'aquests motius,   
Us demane que havent presentat aquesta instància acordeu la inclusió de l'Entitat per mi representada en el Cens de Cooperatives de la Comunitat Valenciana.   
 , de de 1986.  
 (Signatura)  
 (Segell de l'Entitat)  
IL·LM. SR. DIRECTOR GENERAL D'OCUPACIO I COOPERACIO. VALENCIA.   
(1) Indiqueu-ne la denominació social correcta.   
(2) Si la Cooperativa hagués estat constituïda segons la Llei esmentada o hi hagués adaptat els seus Estatuts, indiqueu aquestos extrems en el text.   
ANNEX II  
Nom de la Cooperativa   
 NIF   
Data inscripció Registre de Cooperatives   
Número inscripció   
Domicili social   
Localitat Província   
Comarca   
Districte Postal Telèfon   
Nom del President   
Nom del Gerent (1)   
Classe de Cooperativa (2)   
Àmbit de l'activitat cooperativitzada (3)   
Núm. de socis inicial Núm. de socis actual   
Núm. de treballadors actual Núm. de socis de treball   
Capital social inicial (4) Capital social actual (4)   
Activitat econòmica   
   
 CNAE   
Volum vendes 1984 (4) Idem 1985 (4)   
(1) O de qui el substituesca.   
(2) Segons la classificació que estableix l'article 68 de la Llei de Cooperatives de la Comunitat Valenciana.   
(3) Local, Comarcal, Provincial o Comunitat.   
(4) En pessetes.